Հավելված

Մասիս համայնքի ավագանու

 2024 թ․ դեկտեմբերի 13-ի

 N 349-Ա որոշմամբ

**ԱՐՈՏԱՎԱՅՐԵՐԻ ԵՎ ԽՈՏՀԱՐՔՆԵՐԻ ՕԳՏԱԳՈՐԾՄԱՆ ԿԱՐԳ**

Հայաստանի Հանրապետության Արարատի մարզի Մասիս համայնքի վարչական տարածքում գտնվող արոտավայրերի և խոտհարքների օգտագործման

1. Սույն կարգով սահմանվում են Մասիս համայնքի վարչական տարածքում գտնվող արոտավայրերի և խոտհարքների կառավարման, արդյունավետ օգտագործման պայմանները։

2. Սույն կարգի նպատակները, խնդիրները՝

 1) Մասիս համայնքի արոտավայրերի, խոտհարքների կայուն պահպանության ու արդյունավետ օգտագործման գործընթացների նպաստմանը․

 2) Մակերեսային բարելավման նպաստավոր պայմանների ստեղծումը․

 3) Որակական բնութագրերի, բնապահպանական վիճակի վատթարացման կանխումը․

 4) Սանիտարական վիճակում պահպանության նպաստումը։

3. Մինչ արոտավայրերի օգտագործումը կազմել օգտագործման պլան՝ հաշվի առնելով գյուղատնտեսական կենդանիների թվաքանակը և արոտավայրերի բուսածածկը։

4. Արոտավայրերի կայուն և արդյունավետ օգտագործման նպատակով կիրառվում է արոտավայրերի հերթափոխային արածեցում՝ հետևյալ սկզբունքներով՝

 1) Մինչև արոտային շրջանի սկսվելն ընդհանուր արոտավայրը բաժանվում է առանձին արոտամասերի (արոտաբաժինների) , որոնք արածեցվում են՝ որոշակի հերթականությամբ․

 2) Յուրաքանչյուր տարի արածեցման հերթականությունը փոփոխվում է ․

 3) Նախորդ տարվա վերջում արածեցված արոտամասը հաջորդ տարում չի արածեցվում, թողնվում է «հանգստի»։

5. Յուրաքանչյուր տարի սահմանվում է արոտային շրջանի սկիզբը և ավարտը՝ հիմք ընդունելով տվյալ տարվա բնակլիմայական պայմանները։

6. Արոտային շրջանի տևողությունը Մասիս համայնքում կազմում է ՝ խոշոր եղջերավոր կենդանիների համար 210-240 օր, մանր եղջերավոր կենդանիների համար 270-300 օր։

7. Գյուղատնտեսական կենդանիների արածեցումն սկսվում է գարնանը, բույսերի գերաճն սկսվելուց հետո։

8. Գյուղատնտեսական կենդանիների արածեցման համար հատկացվող արոտտարածքի մակերեսը սահմանվում է ելնելով արոտային թույլատրելի բեռնվածությունից։

9. Արոտային թույլատրելի բեռնվածությունն արտահայտվում է մեկ հեկտարի վրա տեղաբաշխվող պայմանական անասնագլխաքանակով։

10. Արոտային բեռնվածության որոշման նպատակով մեկ պայմանական կենդանու գլխաքանակի տարբերգյուղատնտեսական կենդանիները հավասարեցվում են գործակիցներով։

11. Արածեցման արդյունավետ եղանակը հերթափոխային (համակարգված) արածեցումն է, որի կիրառման համար արոտատարածքը պետք է բաժանել արոտավանդակների։

12. Արոտավանդակները առաջինից մինչև վերջինը ըստ տեղադրվածության, արածեցվում են սահմանված հերթականությամբ։

13. Արոտավայրերում կենդանիների մակատեղերը (գիշերավայրը) պետք է կառուցել ջրատեղերից 300-500 մ հեռավորության վրա։

14. Բնական խոտհարքերը տրամադրվում և օգտագործվում են խոտհնձի նպատակով։

15. Բնական խոտհարքներում խոտհունձն իրականացվում են 7-10 օրվա ընթացքում, երբ խոտի բարձրությունը հողի մակերեսից կազմում է 40-60 սմ։

16. Բնական խոտհարքներում յուրաքանչյուր երրորդ տարում խոտհունձն իրականացվում է խոտհնձի սեզոնի վերջում բնական վերարտադրության հնարավորություն ընձեռելու նպատակով։